Taideretki **Ateneumiin**!

Tiistain oppilasryhmien yksi opetuskerta syksyllä siirrettiin pidettäväksi taideretken muodossa opettajien koulutuspäivän vuoksi. Oppilaat ovat innokkaasti kyselleet asiasta ja tässä tulee tietoa.

**Retki on lauantaina 8.2. kello 9.45-14 – tule hyvissä ajoin!**

Lähdemme tilausbussilla kuvataidekoulun pihasta **Valtion taidemuseoon, Ateneumiin**, katsomaan **Rafael Wardin** näyttelyä; paluu samaan paikkaan viimeistään kello 14. Menomatkalla kyytiin pääsee vain kuvikselta, mutta palatessa voit halutessasi jäädä kyydistä matkan varrella tavallisen reittibussin pysäkeillä.

Näyttelykierros alkaa ns. **johdantoluennolla Ateneum-salissa**, jossa opas kertoo näyttelystä ja näyttää kuvamateriaalia; saamme istua kaikessa rauhassa, kaikki kuulevat ja näkevät hyvin toisin kuin näyttelysaleissa tapahtuvassa opastuksessa joskus saattaa käydä… Johdantoluennon jälkeen oppilaat tutustuvat oman opettajan johdolla Wardin näyttelyyn sekä Ateneumin peruskokoelmaripustukseen. Ateneumissa on kahvila ja pieni myymälä, mutta niissä emme tällä kertaa vieraile.

Varaa mukaan eväitä, joita voit syödä bussimatkan aikana. Bussimatka maksaa **viisi euroa**, mikä kerätään menomatkalla. Varaa mielellään tasaraha, kiitos!

Muista palauttaa oheinen sitova ilmoittautuminen opettajallesi **viimeistään tiistaina 4.2**. Ilman lapun palauttamista ei voi lähteä matkaan. Vanhemmat ovat tervetulleita mukaan mikäli paikkoja jää vapaaksi. Laitamme kuviksen nettisivuille tiedon mahdollisista vapaista paikoista ja niiden varausmenettelystä torstaina 6.2. Vanhempien bussimatka maksaa 10 euroa ja vanhemmat ostavat itselleen näyttelyn pääsylipun kassalta.

Iloista retkimieltä toivottaen, opettajat Nasu, Eija, Maikku ja Satu

leikkaa tästä - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

**LÄHDEN TAIDERETKELLE ATENEUMIIN LA 8.2.2014**

**Oppilaan nimi ja puh:**

**Huoltajan nimi ja puhelin:**

**Huoltajan allekirjoitus:**

**Erityistä huomioitavaa?**